
EVELYN WEVER-CROES 





Prome Minister Evelyn Wever-Croes: 
Como simbolo di desaroyo y crecemento economico 


PROME MINISTER TA PLANTA MATA DEN 
CADA DISTRICTO RIBA SU FECHA NATAL 


Diasabra 5 di December, Prome minister Evelyn Wever-Croes 
a haci aña. Manera a bira un costumber bunita, e dia aki pa 
Prome Minister no ta pasa voorbij sin cu e ta haci algo special 
y simbolico den comunidad. Añanan anterior cu 2020, Prome 
Minister a organisa eventonan pa nos muchanan sea ta na 
scol of den forma di evento. 





Afia 2020, pa motibo di Covid, no ta un afia pa celebra pero 
si un afia pa duna un contribucion na futuro desaroyo di nos 
pais. Asina tambe a nace e idea pa hunto cu DOW, planta un 
mata di fruta den districtonan na Aruba. Esaki no pa solamente 
den futuro goza di e fruta dushi y saludabel cu esakinan lo bay 
brinda, sino tambe lo keda como un simbolo di desaroyo y 
crecemento economico den cada districto di Aruba. 


a 


` anca 


Tambe, ta importante pa conserva nos planeta, y nos por yuda 
door di planta mas tanto mata posibel. E siguiente matanan di 
fruta a wordo planta na e diferente districtonan: MFA Noord, 
Macapruim. MFA Paradera, Mispel. MFA Sta Cruz, Tamarijn. 
MFA Savaneta, Mango. Hulp Bestuurskantoor SN, Casho. 
Santa Rosa a duna conseho cua mata ta miho pa planta den 
e districtonan. 





“Cu esaki mi ta desea di enfatisa e importancia pa hunto lanta 
beknos economia. Plantando cada mata fisico y simbolicamente 
y duna speransa cu ta hunto nos lo sali for di e crisis aki y nos 
lo sali mas fuerte. Esaki no ta dia pa celebra, sino un dia pa 
conscientisa. Y ohala cu e matanan aki por duna bunita y dushi 
fruta y pa nos semper recorda loke esaki ta simbolisa, cu ta e 
desaroyo economico den cada districto di nos pais. Ohala cu 
esaki por bira un tradicion na Aruba: planta un mata riba fecha 
natal”, Prome Minister e expresa. 

Prome Minister Evelyn Wever-Croes: 


PROME MINISTER TA FELICITA SFSA CU NAN 
FACILIDADNAN RENOBA Y MODULAR NOBO 


Diasabra mainta, cuminsando su dia cu el a haci aña, Prome 
Minister Evelyn Wever-Croes a asisti na e evento di Stichting 
Faciliteiten Scouting Aruba, SFSA. E centro di scouting y di 
campamento SFSA a finalisa nan facilidadnan renoba y nobo 
cu lo yuda pa e trabou grandi cu e organisacionnan aki ta haci 
pa nos hobennan. 












































“Mi ta hopi impresiona cu e buniteza di e centro di scouting y 
di campamento SFSA pero tambe mi a keda hopi impresiona 
cu e paz y trankilidad cu e luga ta brinda. E luga ta transmiti un 
zonido di e hobennan cu ta inspira bo y ta duna e siguridad di sa 
cu eynan tin adultonan, lidernan cu ta traha cu nos hobennan, 
yuda nan, formanan y unda tin mester, trece nan bek riba e 
bon caminda”, Prome Minister a duna di conoce. 








Prome Minister, hunto cu sra. Sharine Geerman y miembronan 
di Aruba Blacktie Foundation, cu ta un fundacion cu tambe a 
yuda cu recaudacion di fondo pa e proyecto wordo realisa, a 
haya un recorido y a admira e beyesa di e centro y tur loke e 
centro por brinda nos hubentud. 


Premier di Aruba a felicita e centro cu e renobacion di nan 
facilidad y e construccion di un modular cu lo wordo uza pa 
sala pa tene reunionnan, cursonan y charlanan. E logro aki 
sigur ta danki na e esfuerso conhunto di hopi hende. 








Prome Minister a gradici tambe SFSA pa e bunita trabou cu 
nan ta haci cu ta impagabel y cu un balor enormente grandi. 
Tambe Prome Minister a gradici nan pa e bunita bouquet di flor 
cu el a ricibi pa su cumpleaño. 


“Den un comunidad manera Aruba, y especialmente awo cu 
Covid, ta tuma nos tur pa yuda nos pais. Mi ta gradici boso tur 
pa e trabou cu boso ta haci pa nos Aruba. Danki di curason 
tambe na tur esnan cu a yuda realisa e proyecto aki pa nos 
hobennan cu ta e fundeshi di nos pais”, Prome Minister a bisa 
den su discurso cortico diasabra mainta. 

MINISTER DI FINANSA, ASUNTONAN ECONOMICO Y CULTURA 
MINISTER XIOMARA MADURO 


Minister Xiomara Maduro ta informa: 


> Aimar aña =ò mò h. =a n à`. DRES fi 














Diabierna Minister di Finansa tabata na Parlamento pa trata e 
Cuentanan Anual di Pais Aruba pa añanan 2016, 2017 y 2018. 
Pa sera e ciclo presupuestario pa e añanan aki Parlamento 
mester aproba e saldo operacional (explotatierekening) cu ta 
duna un bista di con e entradanan y e gastonan di Pais Aruba 
a wordo realisa den e añanan 2016, 2017 y 2018. For di e 
cifranan ta bira bisto cu e saldo operacional ta mehora na aña 
2018, indicando un mehoracion den e maneho financiero na 
Aruba. 








E resultado di e maneho financiero di Gobierno ta keda 
manifesta den e cifra di e saldo di operacion. For di e cifra aki 
por mira con Gobierno a maneha su entradanan y su gastonan. 
Den añanan 2016, 2017 y 2018 e resultado netto di e saldo di A 

operacion tabata respectivamente un deficit di 134.9, 153.5 Land Aruba ERE 
y 147,1 miyon. Den 2016 y 2017 e resultado a keda afecta 2017 
grandemente pa descargo (vrijval). Den 2016 ta e provision di 
SVB ta locual a yuda e saldo. Den 2017 ta e provisionnan rond 
di prestamo estudiantil ta locual a marca e resultado. Si no 
tabata tin e ñapanan aki, e deficit lo tabata mas grandi. Pues 
tabata elementonan incidental y no maneho financiero serio ta 
locual a conduci na e resultado di 2016 y 2017. Sinembargo den 
2018 ta mira un cambio unda e deficit di e saldo operacional ta 
baha siendo cu no tabata tin e descargonan manera den 2016 
y 2017. Esaki ta indica un mehoracion den maneho di Gobierno 


JAARREKENING 
di su entradanan y gastonan di operacion cu ta resulta den un LAND ARUBA 


š 4 ë š 2 
mehoracion den maneho financiero di nos Pais. 1 AE 

Minister Xiomara Maduro: 


MIHOR MANEHO FINANCIERO A HIBA NA UN 
BAHADA LEVE DI E QUOTA DI DEBE NACIONAL 
DEN AÑA 2018 


A kibra cu e tendencia di crea debe 


Diabierna Parlamento di Aruba a trata e Cuentanan Anual di 
Pais Aruba pa e añanan 2016, 2017 y 2018. Den e Cuentanan 
Anual por sigui, entre otro, e desaroyo di e debe nacional 
di nos Pais. Asina por wak cu den aña 2016 e debe tabata 
4021.3 miyon florin y su quota di peso riba economia di nos 
Pais tabata na 75.7%. Na aña 2017 por mira cu e debe aki ta 
subi na 4197.2 miyon florin cu un peso di 76.7%. Compara cu 
2016, den aña 2017 e debe ta subi cu 175.9 miyon florin cu ta 
4.4% di subida. Den aña 2018 e debe ta bolbe subi debi na tur 
e desafionan cu Gabinete Wever-Croes a haya su mes aden, 
pero asina mes e subida aki no tabata asina grandi manera 
na aña 2017. Den aña 2018 e debe a bay na 4298.8 miyon 
florin cual ta un aumento di 101.6 miyon florin cu ta un subida 
di 2.4% compara cu aña 2017, pero e peso di e debe aki riba 
nos economia si a baha bay na 75.4%. E bahada den e quota 
di debe ta indica cu apesar cu den aña 2018 Gobierno a haye 











cu hopi desafio, toch a percura pa hiba un maneho financiero 
prudente pa logra kibra cu e tendencia di crea debe cu ta pone 
un presion grandi riba finansa publico y economia di nos Pais. 





MINISTER XIOMARA MADURO A SPLICA 
PARLAMENTO KICO TA WORDO HACI 
PA YEGA NA UN 'GOEDGEKEURDE 
ACCOUNTANTSVERKLARING' PA CERTIFICA E 
CIFRANAN DI CUENTA ANUAL DI PAIS ARUBA 


Tin un caminda largo ainda pa cana pa realisa e 
certificacion necesario 


Durante e tratamento di e Cuentanan Anual di Pais Aruba 
pa 2016, 2017 y 2018, Minister Maduro a splica Parlamento 
kico Gobierno ta haci pa por yega na un 'goedgekeurde 
accountantsverklaring' pa certifica e cifranan di Cuenta Anual di 
Pais Aruba. E mandatario a expresa cu e no ta un secreto cu e 
cifranan di Pais Aruba ainda no ta conta cu un certificacion den 
forma di un 'goedgekeurde accountantsverklaring.' Esaki ta un 
preocupacion cu Controlaria General tin algun aña ta señala 
y recientemente CAFT tambe a vocifera su preocupacion pa 
esaki. Gabinete Wever-Croes na su entrada den gobernacion 
a atende cu e preocupacion aki y a yega na palabracion cu 
CAFT pa traha na un manera serio pa por identifica den un 
'nulmeting' cual ta e puntonan cu mester mehoracion y indica 
con por bay mehora e procesonan administrativo necesario 
pa por yega na un mihor control di e cifranan di Pais Aruba. 


Minister Maduro a informa cu e 'nulmeting' ta wordo haci awor 
pa Centrale Accountantsdienst CAD. Pareu cu esaki SOAB 
di Corsow tambe ta yudando CAD pa por yega na e proceso 
necesario cu e meta pa duna un declaracion special riba e 
cifranan di aña 2020. Minister Maduro a splica Parlamento 
cu pa yega na un 'goedgekeurde accountantsverklaring' lo 
dura algun aña. E resultado di e 'nulmeting' lo mester wordo 
ehecuta promer, pues drecha tur locual mester wordo drecha 
na diferente departamento, pa despues e accountant por 
certifica e cifranan presenta den e Cuenta Anual. Ta premira 
cu e declaracion special riba e cifranan di aña 2020 por ta cla 
den aña 2021 y den aña 2022 lo bay tin un declaracion special 
pa e cifranan di aña 2021. Pa awor aki e trabounan lo mester 
sigui pa asina kizas na aña 2023 Pais Aruba por conta cu un 
'goedgekeurde accountantsverklaring.' 


e 

Minister Xiomara Maduro ta informa: 


GASTONAN DI BIENES Y SERVICIO A SUBI DEN 
AÑA 2018 DEBI NA E SITUACION FINANCIERO DI 
SERLIMAR, E CASO DI GARANTIA DI SACE, GREEN 
CORRIDOR Y PA LANTA E FONDO DI CRISIS 
SOCIAL 








E Cuentanan Anual di Pais Aruba di 2016, 2017 y 2018 ta 
mustra e desaroyo di e gastonan di gobernacion y nan efecto 
riba e saldo operacional. Pa locual ta trata e gastonan di bienes 
y servicio (goederen en diensten) mester remarca cu den aña 
2018 esaki a subi substancialmente cu 19.4% na 188.2 miyon 
florin, despues cu na aña 2017 esaki tabata 168.8 miyon florin 
y na aña 2016 esaki tabata 162.2 miyon florin. E subida grandi 


aki ta debi na e gastonan cu Gobierno mester a haci pa manda 
extra placa pa Serlimar pa asina yuda e compania aki cu ta 
pasando den un situacion financiero hopi precario. 


Di otro banda tin tambe e gastonan relaciona cu e deslace 
final di e caso di garantia di SACE (Eagle Beach Resort) cu a 
keda paga na maart 2018 despues di 15 aña cu Aruba a paga 
pa e garantia aki duna bou Gabinete Henny Eman cu a costa 
nos Pais un total di 206 miyon florin. Den aña 2018 mester a 
cuminsa paga tambe pa e Green Corridor y DOW mester a 
haya mas fondo pa atende cu, entre otro, terenonan cu mester 
a wordo cumpra pa haci e caminda di Watty Vos Boulevard 
posibel. Banda di esaki Gabinete Wever-Croes mester a 
atende den aña 2018 cu e crisis social creciente na nos Pais 
y pa esaki mester a pone 18 miyon florin disponibel pa cubri e 
gastonan di e Fondo pa Crisis Social. Tur e gastonan incidental 
aki a afecta e saldo operacional den aña 2018. Tabata un 
aña cu mester a atende cu e crisis financiero, crisis social y 
obligacionnan financiero cu pa gran parti a wordo traha bou di 
otro gobernacion di nos Pais. 





Minister Xiomara Maduro riba e norma financiero: 


CUENTANAN ANUAL TA CONSTATA CU ARUBA 
A CUMPLI CU E NORMA FINANCIERO MANERA 
ACORDA CU HULANDA PA AÑANAN 2017 Y 2018 


Den aña 2016 a cumpli cu 


Awor cu e saldo operacional di e Cuentanan Anual di Pais 
Aruba a keda aproba pa Parlamento di Aruba, CAFT lo sigui 
cu su trabou pa verifica si Aruba a cumpli cu e ley di LAFT den 
cual ta stipula norma pa e deficit y surplus presupuestario di e 
sector colectivo di nos Pais. Pa aña 2016 e norma pa e deficit 
presupuestario tabata stipula na 2% di GDP y a logra cumpli 
cu esaki door cu deficit di e sector colectivo a yega na 1.6% di 
GDP. Pa locual ta trata añanan 2017 y 2018, Gabinete Wever- 
Croes na su entrada a indica cu debi na e situacion financiero y 
specialmente pa falta di e entrada premira di RDA/Citgo, no lo 
por bay cumpli cu e norma stipula den e ley di LAFT. Pa esaki 
a drenta den negosacion cu Hulanda y riba recomendacion 


e norma stipula den LAFT 


di CAFT a yega na e acuerdo cu pa 2017 y 2018 no lo ta 
realistico y tampoco responsabel pa cumpli cu e norma stipula 
den LAFT di un surplus di 0.5% di GDP. Si ta asina cu conforme 
e acuerdo cu Hulanda, e deficit presupuestario pa aña 2018 
mester a keda igual of mas abou cu e deficit registra na aña 
2017. For di e Cuentanan Anual ta resulta cu pa aña 2017 
y 2018 a registra un deficit di e sector colectivo di 2,1%. Cu 
esaki Aruba ta cumpli cu e norma financiero manera acorda cu 
Hulanda. Minister Xiomara Maduro ta lamenta cu CAFT den su 
rapport di 20 di november ultimo ta lubida di constata cu Aruba 
ta cumpli tambe cabalmente cu e acuerdo cu Hulanda riba e 
norma financierio pa añanan 2017 y 2018. 


e 
Dialuna 7 December 2020 (INLINE 





Minister Xiomara 











Minister Xiomara Maduro ta informa cu den e siguiente 
programa di e Serie di programa 'Aruba Fuerte y Resiliente, 
Reactivando nos Economia, lo brinda informacion riba e 
campafia Cumpra Local Di Nos Mes Pa Nos Mes. 

E campafia Cumpra Local ta un iniciativa di Minister Xiomara 
Maduro pa sostene nos comercio local y contribui hunto pa 
reconstrui economia di Pais Aruba. E unidad IDEA (Iniciativa pa 
Desaroyo di Empresa Arubano) di Departamento di Asuntonan 
Economico, Comercio y Industria ta lidera e campaña aki. 























Sintonisa TeleAruba dialuna 7 di december pa 7:30 di anochi y 
esaki lo wordo ripiti diabierna 11 di december pa 7:00 di anochi, 
pa bo ta bon informa tocante e campaña y beneficionnan di 
Cumpra Local — Di Nos Mes Pa Nos Mes. Aruba ta di nos tur y 
ta HUNTO nos tin cu lante bek. 











Minister di Finansa, 
Asuntonan Economico y Cultura 


Reactivando Nos Economia 


IMPORTANT NSP ANNOUNCEMENT: COVID-19 CRISIS 


_Cumpra Local 
Dinos pa nos mes! 


Sintonisa 


SN 


GABINETE WEVER CROES 


TELEARUBA- CANAL 13 

MINISTER GLENBERT F. CROES 





FASE Team ta urgi aplicantenan pa yena 
aplicacionan corectamente: 


Lamentablemente a bin tuma nota cu tin 
basta erornan ora di yena e prolongacion. 
Team di FASE ta urgi tur aplicante, en 
particular esun cu ta pidi prolongacion, 
pa yena e formuliario cu informacion 
corecto y completo. 


Riba e formulario ta wordo pidi pa 
“Number di registracion di FASE". Esey 
kiermen cu bo persona mester yena bo 
FASE ID original. 

Si bo ta pone un otro number manera 
por ehempel di e ultimo prolongacion, 
chens ta cu bo datanan lo wordo verifica 
robez. E lo mustra cu e number ta di un 
otro persona. 

Cual lo ta resulta cu bo persona no ta 
ricibi pago di bo prolongacion (ainda). 


Tambe ainda tin un grupo cu ta yena nan 
number di ID di Censo robes. Den caso 
cu bo no tin un carchi di ID di Censo, 
ta conseha pa bay saca un extracto di 
Censo pa asina verifica bo number di ID 
corectamente. 


FASE Team a bin ta asisti mayoria di 
esunnan cu haci eror pero door di a 
simplifica e aplicacion y e proceso, mas 
cu claro kier mira mehoracion den e 
forma con ta yena e aplicacionan. Esaki 
ta hasi tambe cu awor no ta keda mucho 


tempo ni tampoco oportunidad pa hasi 
corecionan cual ta nifica cu e aplicacion 
mester drenta na ordo. 


FASE kier yuda tur esun cu tin derecho 
riba FASE. 

Si bo persona tin duda si bo a yena 
bo formulario corectamente, por fabor 
tuma contact cu Team FASE via email: 
asistencia@fasehelpdesk.com. Si ta 
ZZP email ta: zzp@fasehelpdesk.com. 
Asina nos por yuda pa duna bo y ademas 


coregi bo error pa asina toch logra pa bo 
ricibi FASE. Tene cuenta si cu tur esaki 
lo causa tardansa. 


Porfavor tuma bon nota cu deadline pa 
luna di December ta awo dia 10. Pa luna 
di December no tin spacio pa coregi 
prolongacionnan ni aplicacion nobo. 
Pues no core riesgo di no ricibi FASE na 
december. Yena tur informacion corecto 
y sigura bo FASE. 





ATENCION 


PA APLICA/PROLONGA 


DEADLINE 


PA FASE PA 








DECEMBER 2020 TA DIA 
10 DECEMBER 2020 









P 


GOBIERNO DI ARUBA 








BELLANCE TA PRESENTA: 


METODONAN 
CREATIVO PA YUDA 
MUCHANAN EXPRESA 
Y MANEHA EMOCION 


Un workshop pa mucha entre 9-11 afia 


Entrada: Gratis 


8 DECEMBER 2020 
4:00 PA 5:00 PM 
CENTRO PA HOBEN Y FAMIA (SABANA BLANCO 68-C) 


PA MAS INFORMACION Y REGISTRACION, 
DM, APP OF YAMA 5655298 

Departamento di Salud Publico: 


STRESS TA AFECTA TUR HENDE! MAS AINDA 
SI TIN UN PANDEMIA MUNDIAL ANDANDO 


Tur hende ta sinti stress de vez en 
cuando, pero kico e ta? Con e ta afecta 
nos salud y nos sistema inmunologico? 
Y kico nos por haci pa maneha stress? 
Tur e puntonan aki lo wordo trata e siman 
aki. 


Stress ta con nos celebro y curpa 
ta reacciona riba cualkier demanda. 
Cualkier tipo di reto na scol of trabou, un 
cambio significativo den bo bida, of un 
evento traumatico por duna bo stress. 
Tin diferente tipo di stress di cual tur por 
trese riesgonan di salud mental y fisico. 


E stress por ta un biaha so pa un tempo 
corto of e por ta algo pa un tempo mas 
largo. Algun persona por maneha stress 
mas efectivo y recupera mas lihe cu otro. 


No tur stress ta malo. Den un situacion 
di peliger, stress ta prepara e curpa 
pa actua rapido pa sali for di peliger. 
Stress por motiva hende pa un actividad 
importante manera un entrevista of test. 


Stress constante y di termino largo por 
afecta bo salud. Bo curpa no ta ricibi 
e señal pa bay bek na funcionamento 
normal y ta keda den e estado di 
alerta. Esaki por stroba drumimento 
y e funcionamento di sistemanan 
inmunologico, cardiovascular, digestivo 
y reproductivo. Na termino largo stress 
por contribui na condicionan serio di 
salud manera problema di curazon, 
presion halto, diabetes y problema 
mental manera depression y ansiedad. 


Den e poster aki por wak algun actividad 
cu por haci pa yuda maneha stress y 
asina boost bo defensa y salud den su 
totalidad! 








STRESS 


pa combati covid-19 

Departamento di Salud Publico: 


UPDATE 7 DI DECEMBER 2020 


Segun resumen di awe 13 persona mas a recupera, a registra un total di 1 caso nobo di Covid-19, di cual tur ta 
residente, cantidad di testnan ehecuta ayera ta 388 ‘positivity rate’ local riba dia di awe ta 3%). 


Activo tin awe ta 120 caso, cantidad di fayecido relaciona cu Covid-19 ta na 45. 


Ta urgi cada persona pa sigui proteha bo mes na tur instante. Bo no sa kende por tin e virus pa cual motibo bo 
mester sigui proteha bo mes. 


E yamado ta na comunidad pa den e dianan di fiesta venidero, sigui mantene distancia, sigui aplica higiena, sigui 
uza tapaboca, sigui test pa covid sibo tin sintoma, sigui mantene isolacion of cuarentena ora bo wordo instrui, sigui 
cumpli y sigui cuida. Di forma aki nos lo por disfruta di e dianan festivo sano den compania di nos famia y sernan 
stima. 


Aruba ta conta cu bo! 


NO-RESIDENTE 


0 
Activo 120 100 20 


Positivo 4966 4833 133 











1.5m 


Minimo 


Mantene Beach cera Max 4 persona 
distancia 12'or AM - S'or AM na mesa 

NOTICIA DI GOBIERNO 





